Kam na Orave

Dni obce ORAVSKÁ PORUBA 2025
2025-06-27 15:00 - 2025-06-29 20:00 (Europe/Bratislava)

Robo Hulej
2025-06-27 20:00 - 22:00
Pozývame Vás na piatkové posedenie pri hudbe s domácim multiinštrumentalistom Robom Hulejom

Deň Obce Babín
2025-06-28 12:00 - 21:00

Pozvánka na Zákamenskú harmoniku
2025-06-28 15:00 - 2025-06-29 20:00

Plátennícky chlieb
2025-06-28 19:30 - 20:30

Deň rodiny Mútne 2025 – 3. ročník
2025-06-29 10:00 - 20:00
Deň rodiny Mútne 2025 – 3. ročník Už 29. júna 2025 vás srdečne pozývame na náš obľúbený Deň rodiny, kde vás čaká bohatý program plný hier, hudby a zábavy pre malých aj veľkých. Program vám budeme postupne predstavovať, preto nás sledujte a nenechajte si nič ujsť! Hlavným bodom programu bude skvelý spevák Peter Juhás s kapelou, ktorý svojím vystúpením rozžiari naše popoludnie!Nezabudnite – stretneme sa 29. júna 2025 v Mutnom. Tešíme sa na vás!

Sviatok hôr
2025-06-29 11:00 - 18:00
Pozývame Vás na ďakovnú sv. omšu za dar krásnej prírody, ktorá bude v nedeľu 29. júna 2025 o 11.00 hod. na poľane Zverovka.

podujatia leta 2025 v Múzeum oravskej dediny
2025-07-01 08:00 - 2025-09-20 18:00

Martin AUGUSTÍN - OČI NEKONEČNÉ
2025-07-04 17:00 - 19:00
ART GALÉRIA Schürger
a autor
srdečne pozývajú Vás a Vašich priateľov
na vernisáž 200. výstavy
Martin AUGUSTÍN
OČI NEKONEČNÉ
Kurátor: PhDr. Ľudovít Petránsky
Hudobní hostia: Mgr.art Katarína Ondríková, klavír
a Mgr. Zuzana Suchánková, flauta
vernisáž sa uskutoční v piatok
4. júla 2025 o 17:00h
v priestoroch ART GALÉRIE Schürger,
Trojičné námestie 183, Tvrdošín
výstava potrvá do 31. 8. 2025
MADONA, PATRONKA ORAVY

HYPE FEST Orava
2025-07-04 20:00 - 23:45
Premiérový open-air festival prichádza už toto leto na Nábrežie Oravskej priehrady.4.–5. júla sa pripravte na dva dni plné hudby, zážitkov a skvelej atmosféry.2x krát stagee, desiatky slovenských aj zahraničných interpretov a dve nezabudnuteľné noci.Začiatok leta bude patriť HypeFestu – prvému ročníku multižánrového festivalu na Orave.

Dracula verzus Báthory
2025-07-04 21:00 - 23:00
Prvá nočná prehliadka letných prázdnin s názvom „Dracula verzus Báthory“ vyrozpráva krvavé príbehy Draculu a krvavej grófky Alžbety. Okrem známych legiend, ktoré sa spájajú s ich menami sa budete môcť presvedčiť na vlastnej koži o tom, aké praktiky používali pri trápení svojich obetí. Celá prehliadka sa ponesie v duchu súboja medzi tímom Draculu a tímom Báthory. Príďte zažiť atmosféru nočného hradu, zábavné aktivity, divadelné i hudobné vystúpenia a nebude chýbať ani obľúbená svetelná šou.

Podujatie sa koná 4 .7.2025 (v noci z piatka na sobotu).
Prehliadky budú prebiehať každých 15 minút od 21.00 do 01.00 hod.
Vstupenky na podujatie je možné zakúpiť iba ONLINE na našej stránke oravskemuzeum.sk od 23.6.2025.
Cena vstupenky: 13€
Program nie je vhodný pre deti do 15 rokov
Vstup na vlastnú zodpovednosť

Podroháčsky pivný festival
2025-07-05 08:00

Deň obce Ťapešovo
2025-07-05 10:00 - 18:00
V sobotu 5. júla 2025 sa bude konať Deň obce Ťapešovo. Tradične bude prebiehať súťaž vo varení kotlíkového gulášu.
Podrobný program podujatia priebežne zverejníme.
Všetci ste srdečne vítaní.

Súťaž vo varení kotlíkového gulášu
2025-07-05 12:00 - 18:00
Pozývame Vás na súťaž vo varení kotlíkového gulášu spojenou s varením obecného gulášu a bohatým kultúrnym programom.

Prihlásiť sa do súťaže môžete emilom na – kotlik@nizna.sk najneskôr do 2.7.2025. V registrácii prosím uvedte: Názov teamu, zodpovednú osobu a jej tel. číslo.

54. Žaškovský minimaratón
2025-07-06 09:00 - 20:00
V nedeľu 6.júla.2025 sa v obci Žaškov pri rieke Orava uskutoční 12. ročník „Dňa obce Žaškov“ a v jeho rámci 54. ročník Žaškovského minimaratónu.

Prezentácia bežcov bude prebiehať od 09.00 hod. do 12.40. hod. Ukončenie prezentácie žiackych kategórií je o 10.40 hod. s tým, že štart jednotlivých žiackych kategorií bude prebiehať od 11.00 hod.. Dorastenci a účastníci hlavných kategórií sa môžu prihlasovať do 12.40 hod. Štart hlavnej kategórie je o 13.15 hod. Podrobnejšie info v propozíciách behu.
Uprednostnite on-line registráciu, aj v detských a žiackych kategóriách ! (Vyhneme sa stresu a nedorozumeniam pri registrácii na mieste)

32. Podbielanské folklórne slávnosti na Bobrovej rali
2025-07-06 12:30 - 20:00
Podbielanské folklórne slávnosti na Bobrovej rali sa uskutočnia v areáli najväčšej pamiatkovej rezervácie ľudovej architektúry v strednej Európe v Podbieli 6. júla 2025 a privítajú takmer 300 účinkujúcich.
Program tohtoročných folklórnych slávností na Bobrovej rali bude patriť najmä Podpoľaniu.

Deň obce Žaškov
2025-07-06 16:00 - 21:30

ŠKAPULIARSKY JARMOK
2025-07-11 15:00 - 21:00
Pozývame vás na Škapuliarsky jarmok, ktorý sa uskutoční 11. júla 2025 v Trstenej.
Okrem predajcov a širokého sortimentu tovaru a pochutín sa môžete tešiť na sprievodný kultúrny program, v ktorom vystúpia: BB Country, IDEA, Veronika Rabada, Nocadeň, DJ Dendy.
Tešíme sa na vás !

Kultúrne leto: Divadlo – Sýkorka Dodo
2025-07-11 17:00 - 19:00
Kultúrne leto v meste Dolný Kubín pokračuje ďalším krásnym podujatím pre najmenších! Tentokrát vás pozývame na bábkové divadelné predstavenie Sýkorka Dodo, ktoré vzniklo na motívy knihy Veroniky Šikulovej Pozor, bodkovaný pes!
O predstavení:
Sýkorka Dodo je malý vtáčik zo strednej Európy, ktorý veľmi túži po obdivovaní. No je to naozaj tá najdôležitejšia hodnota v živote? Na svojej ceste až do ďalekej Afriky zisťuje, čo je skutočne dôležité.
Divadlo Fí:
Účinkujú: Lucia Janovová, Róbert Máťuš
Réžia: Lucia Janovová, Róbert Máťuš
Scénografia a výroba bábok: Róbert Máťuš
Predstavenie prináša hravý a zároveň hlboký príbeh s dôležitým posolstvom, ktorý deti nielen pobaví, ale aj podnieti k zamysleniu.
Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.

Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Kultúrne leto: Koncert – Smokie the best tribute band
2025-07-11 20:00 - 21:30
Pozývame vás na výnimočný koncert skupiny Smokie – The Best Tribute Band, ktorý sa uskutoční v piatok 11. júla 2025 o 20:00 hod. na Hviezdoslavovom námestí v Dolnom Kubíne.
Skupina je zložená zo skúsených muzikantov, ktorí sa spojili s jediným cieľom – verne oživiť hudbu legendárnej kapely Smokie a jej ikonického frontmana Chrisa Normana. Lídrom kapely je Marcel Szoták, známy pod prezývkou „Norman“, ktorý svojím autentickým hlasom vytvára dokonalú ilúziu originálu.
Čo vás čaká?
Nostalgická cesta časom do zlatej éry 70. a 80. rokov
Dynamická živá show plná emócií, gitarových sól a nezabudnuteľných melódií
Repertoár 21 najväčších hitov v podaní výnimočnej tribute kapely
Zaznejú hity ako:
Living Next Door to Alice, Midnight Lady, Lay Back in the Arms of Someone, Don’t Play Your Rock ’n’ Roll to Me, Gypsy Queen, Stumblin’ In a mnohé ďalšie.

V prípade nepriaznivého počasia sa podujatie uskutoční v priestoroch MsKS Dolný Kubín.

Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Dni Obce Zakamenné
2025-07-12 10:00 - 2025-07-13 22:00

Bačovské dni
2025-07-12 16:00 - 2025-07-13 20:00

Obec Klin pozýva na Deň obce Klin
2025-07-14 14:00 - 2025-07-15 20:00

festival kresťanskej hudby Verím Pane
2025-07-18 14:00 - 2025-07-20 20:00
Hudobný festival Verím Pane, 18. – 20. júla 2025
Námestovo, Nábrežie Oravskej Priehrady – amfiteáter
Návštevníkov čakajú tri dni plné kvalitnej kresťanskej hudby doplnené o duchovný program, inšpiratívne diskusie či program pre najmenších. To všetko v prirodzene príjemnom prostredí – na Nábreží Oravskej Priehrady v Námestove už tretí júlový víkend tohto roku.
Svoju účasť na festivale potvrdili viaceré mená kresťanskej hudobnej scény: Godzone, Rods, Sima Magušinová, Jana Zubajová, Lámačské chvály, Dominika Gurbaľová, Havrilla, Jana Zibalová, Isaac Records, Slávka Tkáčová, Križiaci, Felice, Emanuel či Kéfas.
Náročnejších poslucháčov určite poteší komorný koncert Kataríny Koščovej s Danielom Špinerom alebo Fúzia dvoch svetov – jazzového zoskupenia Marek Szarvaš Projekt a poetickej autorky a skladateľky Skyvy. Paľo Drapák (niekdajší líder skupiny Metalinda) pripravuje špeciálne rockové pásmo – Liturgický Rock.
Z kresťanskej folkovej scény spomenieme napr. kapelu Skalka z Tvrdošína a prvýkrát sa na Verím Pane predstaví aj zoskupenie RuNa Folk z Mojmíroviec.
Špecialitou bude súčasný tanec. Pavol a Ivana Dankovci predvedú komorné tanečné divadlo o krehkosti manželstva pod názvom: “Áno? Sólo pre dvoch.”
V rámci duchovného programu, ale aj v areáli festivalu je možné stretnúť aj katolíckych kňazov. Pozvanie prijal o. Michal Irsák, pastier košickej oázy Koinonie Ján Krstiteľ. Zázemie budú tradične vytvárať aj duchovní garanti festivalu o. Štefan Bocko a zakladateľ festivalu o. Juraj Drobný.
Viac ako 20 ďalších interpretov a hostí, diskusný a detský program organizátori predstavia v nasledujúcich dvoch mesiacoch.
Každý z festivalových dní začne svätou omšou, ktorú budú hudobne doprevádzať zbory z rôznych kútov Slovenska. Program potom pokračuje spoplatnenými koncertami a každý deň zakončujeme hudobnou modlitbou chvál v podaní skúsených kapiel a spoločenstiev. Bonusom po skončení programu bude moderovaná nočná adorácia v miestnom farskom kostole sv. Šimona a Júdu. Počas celého festivalu bude možné priamo na nábreží priehrady prijať sviatosť zmierenia.
Program festivalu Verím Pane prebieha na troch pódiách a v neďalekom farskom kostole. V areáli nájdete navyše detský stan, uličku neziskoviek, stánky s občerstvením a stánky s tovarom s kresťanskou tematikou.
Lístky na festival sa predávajú priamo na webe verimpane.sk, pričom študenti, ŤZP a seniori si môžu uplatniť zľavua deti do 6 rokov sú zadarmo. Rodiny s deťmi si môžu kúpiť aj výhodnú rodinnú permanentku. Festival ponúka možnosť ubytovania na školách alebo vo festivalovom stanovom mestečku. Je možné prísť aj s karavanom, prípadne zaparkovať osobné auto a k nemu postaviť stan a dostať aj elektrickú prípojku. Kapacita je však obmedzená, miesto si treba zarezervovať prostredníctvom webu verimpane.sk.
Naši dobrovoľníci sú úplne kľúčovou súčasťou festivalu. Vo viacerých tímoch zabezpečujú chod celého festivalu a to, aby ste sa po všetky jeho dni cítili ako doma. Dobrovoľníctvo je čoraz viac obľúbené aj pre dobrodružstvo a zážitky, ktoré so sebou prináša. Ak sa túžite k dobrovoľníkom pridať – prihlasovanie je stále otvorené. Všetky podstatné informácie nájdete na našej webstránke.
Tridsiaty štvrtý ročník hudobného festivalu Verím Pane organizuje Gospelová muzika, o.z. v spolupráci s Rímskokatolíckou farnosťou Námestovo, Mestom Námestovo a Žilinským samosprávnym krajom.
Viac info:
www.verimpane.sk

Kultúrne leto: Divadlo – Don Šajn alebo Márnotratný syn
2025-07-18 17:00 - 19:00
O predstavení:
Tradičná bábková hra „Don Šajn alebo Márnotratný syn“ vychádza z klasického španielskeho príbehu o Donovi Juanovi, známom zvodcovi žien. Na Slovensku bola súčasťou kmeňového repertoáru ľudových bábkarov. Príbeh plný napätia, humoru a ponaučenia hovorí o márnotratnom Donovi Šajnovi, ktorý premrhá celý majetok, dopustí sa viacerých zločinov a nakoniec ho čaká zaslúžený trest – cesta do pekla.
Nechýba postava vtipného Gašparka, ktorý svojimi komentármi glosuje celý dej.
Predstavenie je venované pamiatke všetkých slovenských ľudových bábkarov.
Účinkujú:
Bábky oživujú: Ivan Gontko a Ivana alebo Rebeka Gontková
Réžia a text piesne: Juraj Hamar
Výprava: Miro Duša
Kulisy: Ďuro Balogh
Bábky: Beata Westrych-Zazrivec, Jaro Štuller
Podľa hry ľudových bábkarov zapísal: Juraj Hamar
Upravil: Ivan Gontko

Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Kultúrne leto: Divadlo – Zvedavka a kúzelník
2025-07-25 17:00 - 19:00
Interaktívne divadelné predstavenie pre deti.
Príďte sa spolu s nami ponoriť do sveta kúziel, fantázie a detskej zvedavosti!
Rozprávkový príbeh o malej Zvedavke a tajomnom kúzelníkovi je plný prekvapení, smiechu a nečakaných kúziel, ktoré vtiahnu deti priamo do deja.
Zvedavka a kúzelník sú pripravení vás rozosmiať, zaujať a inšpirovať – príďte a zažite rozprávkové popoludnie plné fantázie!
Tešíme sa na vás a vašich najmenších!

V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

49. Podroháčske folkórne slávnosti
2025-08-01 00:00 - 2025-08-03 00:00
Podroháčske folklórne slávnosti sú najväčším folklórnym podujatím v regióne.
Časť sprievodných programov sa odohráva v Múzeu oravskej dediny.
Podrobné informácie o slávnostiach nájdete na stránke: https://pfs.zuberec.sk/
V sobotu a v nedeľu 2.-3.8.2024 bude vstup do Múzea oravskej dediny možný iba so vstupenkou na Podroháčske folklórne slávnosti.

49. Podroháčske folkórne slávnosti – program sa bude konať v nasledovných termínoch:

1. 01.08.2025 (Piatok)
2. 02.08.2025 (Sobota)
3. 03.08.2025 (Nedeľa)

Kultúrne leto: Divadlo – O múdrej princeznej
2025-08-01 17:00 - 19:00
Divadelné predstavenie pre deti.
Povedať úprimné želanie od srdca môže mať takú silu, že ho vypočujú aj tam, kde inak sila nezasahuje. Obyčajný junák Ondrej hľadá šťastie vo svete, no keď stretne to najkrajšie stvorenie pod slnkom, jeho život sa obráti naruby. V tejto rozprávke nechýba ani súboj lásky a zla. A čo nakoniec zvíťazí? Nuž predsa…
Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

IBIZA FESTIVAL 2025
2025-08-01 20:00 - 2025-08-02 23:45

ORAVA Alternative
2025-08-02 16:00 - 22:00
Priatelia, síce o hodne neskôr ako po iné roky ale predsa!!

13. ročník festivalu ORAVA ALTERNATIVE v nádhernom prostredí františkovej huty odštarutujeme 2. Augusta 2025 so začiatkom o 16:00 hodine.

Nakoľko nám tento rok finančné okolnosti moc nepriali a ani neprajú a hrozilo, že sa festival neuskutoční, prosíme Vás aj touto cestou o zdieľanie plagátu a potvrdenie záujmu v udalosti – viď. prvý komentár. Vaša podpora je pre nás hodne dôležitá.

Taktiež by sme sa chceli poďakovať všetkým partnerom, ktorí podporili našu akciu. Bez nich by sme nemali ani na jednu kapelu, alebo tech. zabezpečenie festivalu.

Ďakujeme a vidíme sa 2. Augusta na Františkovej Huti v Podbieli
